বাংলাদেশের বিপক্ষে ডাক পেলেন পাকিস্তানের ১৯ ক্রিকেটার
বাংলাদেশের বিপক্ষে তিন ম্যাচের টি-টোয়েন্টি সিরিজকে সামনে রেখে আগেই ১৫ সদস্যের চূড়ান্ত দল ঘোষণা করেছে পাকিস্তান ক্রিকেট বোর্ড (পিসিবি)। 







রাওয়ালপিন্ডি এবং করাচিতে অনুষ্ঠিতব্য দুই ম্যাচের টেস্ট সিরিজকে সামনে রেখে ১৯ সদস্যের প্রাথমিক দল ঘোষণা করেছে স্বাগতিক পাকিস্তান। আসন্ন হোম সিরিজকে সামনে রেখে লাহোরে অনুশীলন চালিয়ে যাচ্ছে কোচ মিসবাহ-উল-হকের শীষ্যরা।




বসে নেই বাংলাদেশ দলও। পাকিস্তান সফরকে সামনে রেখে রোববার মিরপুরে শেরেবাংলায় শুরু হয়েছে বাংলাদেশ দলের অনুশীলন। সবকিছু ঠিক থাকলে আগামী ২২ জানুয়ারি লাহোরের উদ্দেশে ঢাকা ত্যাগ করবেন জাতীয় দলের ক্রিকেটাররা।
আগামী ২৪ জানুয়ারি লাহোরে প্রথম টি-টোয়েন্টি ম্যাচ অনুষ্ঠিত হবে। সিরিজের দ্বিতীয় ও শেষ টি-টোয়েন্টি ম্যাচ দুটি হবে ২৫ ও ২৭ জানুয়ারি।
এরপর সফরে গিয়ে ৭-১১ ফ্রেব্রুয়ারি রাওয়ালপিন্ডিতে প্রথম টেস্ট খেলবে বাংলাদেশ দল। তৃতীয় দফায় সফরে গিয়ে ৩ এপ্রিল করাচিতে একমাত্র ওয়ানডে আর ৫-৯ এপ্রিল করাচিতে দ্বিতীয় টেস্ট ম্যাচ খেলবে বাংলাদেশ।
পাকিস্তান টেস্ট দলের প্রাথমিক স্কোয়াডে রয়েছেন- আজহার আলী, আবিদ আলী, আসাদ শফিক, বাবর আজম, বিলাল আসিফ, ফাওয়াদ আলম, ফাহিম আশরাফ, হারিস সোহেল, ইমাম-উল-হক, ইমরান খান, কাশিফ ভাট্টি, মোহাম্মদ আব্বাস, মোহাম্মদ রিজোয়ান, মুসা খান, নাঈম শাহ, শাহীন শাহ আফ্রিদি, শান মাসুদ, ইয়াসির শাহ ও উসমান সেনওয়ারি।   
সূত্র: পাক ফ্যাশন

বাংলাদেশের বিপক্ষে তিন ম্যাচের টি-টোয়েন্টি সিরিজকে সামনে রেখে আগেই ১৫ সদস্যের চূড়ান্ত দল ঘোষণা করেছে পাকিস্তান ক্রিকেট বোর্ড (পিসিবি)।